stanford-oval/wikipedia huggingface dataset:
เรืออู

เรืออู 995
เรืออู (อังกฤษ: U-boat; เยอรมัน: U-Boot, อูโบท, คำเต็ม: Unterseeboot, อุนเทอร์เซโบท หมายถึง "เรือใต้ทะเล") คำนี้ในภาษาเยอรมันหมายถึงเรือดำน้ำใด ๆ แต่ในภาษาอังกฤษ (ร่วมกับอีกหลายภาษา) หมายความเฉพาะถึงเรือดำน้ำเยอรมัน โดยเฉพาะอย่างยิ่งในสงครามโลกครั้งที่หนึ่งและสงครามโลกครั้งที่สอง เรืออูนั้นมีเป็นอาวุธกองเรือที่มีประสิทธิภาพต่อเรือรบข้าศึก ทว่าถูกใช้มีประสิทธิภาพสูงสุดในบทบาทการสงครามเศรษฐกิจ (การตีโฉบฉวยเรือพาณิชย์) การปิดล้อมทางทะเลต่อการขนส่งสินค้าทางเรือข้าศึก เป้าหมายหลักของการทัพเรืออูในสงครามโลกทั้งสองครั้งคือกองเรือพาณิชย์ที่นำเสบียงจากประเทศแคนาดา จักรวรรดิอังกฤษและสหรัฐอเมริกา ไปส่งยังหมู่เกาะสหราชอาณาจักร และรวมถึงสหภาพโซเวียตและประเทศฝ่ายสัมพันธมิตรในทะเลเมดิเตอร์เรเนียนในสงครามโลกครั้งที่สอง เรือดำน้ำจักรวรรดิออสเตรีย-ฮังการีในสงครามโลกครั้งที่หนึ่ง (และก่อนหน้านั้น) ก็เรียกว่าเรืออูเช่นกัน
อาสนวิหารนักบุญโซเฟีย (เคียฟ)

| อาสนวิหารนักบุญโซเฟีย |
| --- | --- |
Собо́р Свято́ї Софі́ї

th
50°27′10″N 30°30′52″E﻿ / ﻿50.45278°N 30.51444°E﻿ / 50.45278; 30.51444
ที่ตั้ง: ปูชนียสถานแห่งชาติ "โซเฟียแห่งเคียฟ" หมู่อาคารอาสนวิหารโซเฟียอันศักดิ์สิทธิ์ เขตแชวแชนกิวสกืย เคียฟ
ประเทศ: ประเทศยูเครน
เว็บไซต์: เว็บไซต์ทางการ
ประวัติ
อุทิศแก่: ฮาเกียโซเฟีย
สถาปัตยกรรม
การขึ้นทะเบียน: สิ่งมหัศจรรย์ทั้งเจ็ดของยูเครน
รูปแบบสถาปัตย์: ไบแซนไทน์, บารอกยูเครน
ปีสร้าง: ศตวรรษที่ 11
โครงสร้าง
อาคารยาว: 29.5 เมตร (97 ฟุต)
อาคารกว้าง: 29.3 เมตร (96 ฟุต)
ความสูงโดม (ภายนอก): 28.6 เมตร (94 ฟุต)

 แหล่งมรดกโลกโดยยูเนสโก
ชื่อทางการ: เคียฟ: อาสนวิหารนักบุญโซเฟียและสิ่งปลูกสร้างอารามที่เกี่ยวข้อง และกือแยวอ-แปแชร์สกาลาวรา
ที่ตั้ง: ยุโรป
เกณฑ์พิจารณา: i, ii, iii, iv
อ้างอิง: 527
ขึ้นทะเบียน: 1990 (สมัยที่ 14th)
 
อาสนวิหารนักบุญโซเฟีย ในกรุงเคียฟ ประเทศยูเครน เป็นอาสนวิหารและหนึ่งในหมุดหมายสำคัญของเคียฟที่เป็นที่รู้จักมากที่สุด นอกจากนี้ยังเป็นแหล่งมรดกโลกแห่งแรกของประเทศยูเครนซึ่งยูเนสโกขึ้นทะเบียนร่วมกับหมู่อารามถ้ำเคียฟ อาสนวิหารประกอบด้วยตัวอาคารหลัก, หอระฆัง และที่ประทับของมุขนายกมหานคร (київських митрополитів) ใน ค.ศ. 2011 แหล่งโบราณสถานได้รับการถ่ายโอนมาอยู่ภายใต้การดูแลของกระทรวงวัฒนธรรมยูเครน
ชื่อในภาษายูเครนของอาสนวิหารคือ Собо́р Свято́ї Софі́ї [Sobór Sviatói Sofíi ] หรือ Софі́йський собо́р [Sofíiskyi sobór ]
บรรณานุกรม

Г. П. Пашкоў;  และคณะ, บ.ก. (1999).  Кіеўскі Сафійскі сабор.  Беларуская энцыклапедыя (ภาษาเบลารุส). Vol. 8. Мінcк: БелЭн. p. 255. ISBN 985-11-0144-3.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อาสนวิหารนักบุญโซเฟีย (เคียฟ)
เว็บไซต์อย่างเป็นทางการ (ในภาษายูเครน)
3D-model of Sophia Cathedral เก็บถาวร 2024-08-04 ที่ เวย์แบ็กแมชชีน (3.2 เมกะไบต์)
Holy Sophia Cathedral Сайт історії Києва
Sobory.ru - ข้อมูลเกี่ยวกับอาสนวิหาร (ในภาษารัสเซีย)
Travel.kyiv.org - ข้อมูลสำหรับนักท่องเที่ยว
Mosaics and frescoes of St. Sophia Cathedral. Христианство в искусстве.
Софійський собор in Wiki-Encyclopedia Kyiv (ในภาษายูเครน)
"Private tours in Kiev – №1 – Saint Sophia Cathedral". Kiev-Assist Ukraine (ภาษาอังกฤษ).
Mosaics and Frescoes of Saint Sophia Cathedral of Kyiv. Photoalbum. Kyiv: Mistectvo. 1975.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  ลัตเวีย 
ภูมิศาสตร์:  Structurae 
อื่น ๆ:  สารานุกรมอินเทอร์เน็ตของยูเครน
อารัง ภูตสาวรักนิรันดร์

| อารัง ภูตสาวรักนิรันดร์ |
| --- | --- |

ประเภท: ดราม่า   โรแมนติก   แฟนตาซี
เขียนโดย: จอง ยุนจอง
กำกับโดย: คิม ซังโฮ   จอง แทยุน
แสดงนำ: อี จุนกิ   ชิน มินอา
ประเทศแหล่งกำเนิด: เกาหลีใต้
จำนวนตอน: 20
การผลิต
ผู้อำนวยการสร้าง: คิม โฮจุน
ความยาวตอน: 60 นาที
ออกอากาศ
เครือข่าย: บริษัทกระจายเสียงและแพร่ภาพมุนฮวา‎
ออกอากาศ: 15 สิงหาคม ค.ศ. 2012 (2012-08-15) – 18 ตุลาคม ค.ศ. 2012 (2012-10-18)
อารัง ภูตสาวรักนิรันดร์ (เกาหลี: 아랑사또전, อารัง ซาโตจอน) เป็นละครโทรทัศน์แนวโรแมนติก ดราม่า และแฟนตาซี เป็นเรื่องราวของชายหนุ่มและวิญญาณผีสาวที่ต้องมาเกี่ยวข้องอย่างน่าแปลกประหลาด และประสบกับเรื่องเหนือธรรมชาติสุดสลับซับซ้อน เขียนบทโทรทัศน์โดยจอง ยุนจอง กำกับโดยคิม ซังโฮ และ จอง แทยุน ออกอากาศทางบริษัทกระจายเสียงและแพร่ภาพมุนฮวา‎ ทุกวันพุธและพฤหัสบดี เวลา 21.55 น. เริ่มตั้งแต่วันพุธที่ 15 สิงหาคม ถึงวันพฤหัสบดีที่ 18 ตุลาคม พ.ศ. 2555 ความยาว 20 ตอน และมีตอนพิเศษเพิ่มอีก 1 ตอน รวมเป็น 21 ตอน
เนื้อเรื่องย่อ

ในสมัยโชซอน เขตแดนระหว่างโลกมนุษย์และวิญญาณได้ถูกทำลายลง ทำให้เหล่าวิญญาณและภูตผีต่างๆ ออกมาปะปนในโลกมนุษย์ โดยที่มนุษย์ไม่สามารถมองเห็นได้ เว้นแต่คิม อึนโอเท่านั้นที่มีสัมผัสพิเศษมาตั้งแต่วัยเด็ก
อึนโอออกเดินทางไปยังเมืองมีรยังเพื่อตามหาแม่ที่หายสาบสูญไปเมื่อ 3 ปีก่อนพร้อมกับทลซเว ผู้ติดตาม ระหว่างทางไปมีรยังนั้น อึนโอพบกับอารัง ผีสาวความจำเสื่อม เธอจับได้ว่าเขามองเห็นผีเลยขอร้องให้เขาช่วยสืบหาตัวตนที่แท้จริงและสาเหตุการตายของเธอ แต่ชายหนุ่มปฏิเสธอย่างสิ้นเชิง อารังไม่ยอมแพ้ง่ายๆ เธอวางแผนให้พังอุล มูดัง (ร่างทรง) ที่ได้ยินเสียงเธอ จัดการให้เขากลายเป็นนายอำเภอของเมืองนี้  ทั้งคู่จึงตกกระไดพลอยโจนไปพัวพันกับเรื่องราวลึกลับสุดแปลกประหลาด จนกระทั่งในวันหนึ่งศพของอี ซอริมถูกค้นพบ ทำให้รู้ว่าอารังคือวิญญาณของซอริมที่ถูกฆ่าตาย
เขายังพบสุสานกระดูกที่เกี่ยวข้องกับการฆาตกรรมหลายคดี ทั้งยังมีที่กักขังวิญญาณและปิดกั้นไม่ให้สวรรค์มองเห็น โดยเรื่องนี้เกี่ยวข้องกับใต้เท้าชเว ขุนนางกังฉินผู้มีอิทธิพลสูงสุดของเมือง เงื่อนปมไม่สิ้นสุดเพียงเท่านั้น เพราะปิ่นปักผม สมบัติชิ้นเดียวที่เขาทิ้งไว้ให้แม่กลับตกอยู่กับอารัง การตายของซอริม การหายตัวไปของแม่ เหล่าวิญญาณและความลับในบ้านของใต้เท้าชเว สุดท้ายแล้วกลับกลายเป็นเรื่องเดียวกัน
นักแสดง

อี จุนกิ แสดงเป็น คิม อึนโอ (นายอำเภอ)
ชิน มินอา แสดงเป็น อารัง และ อี ซอริม
ยอน อูจิน แสดงเป็น ชเว จูวัล
ควอน โอจุง แสดงเป็น ทลซเว
ฮวัง โบรา แสดงเป็น พังอุล
ยู ซึงโฮ แสดงเป็น อกฮวังซังเจ (เทพแห่งสวรรค์)
พัก จุนกยู แสดงเป็น ยอมราแทวัง (เทพแห่งนรก)
ฮัน จองซู แสดงเป็น มูยอง
คิม ยงกอน แสดงเป็น ชเวแทกัม (ใต้เท้าชเว)
คัง มุนยอง แสดงเป็น ฮงรยอน
คิม กวังกยู แสดงเป็น อีบัง
มิน ซองอุก แสดงเป็น เยบัง
อี ซังฮุน แสดงเป็น ฮยองบัง
คิม มินแจ แสดงเป็น กอดอล
ยุน จูซัง แสดงเป็น คิม อึงบู
อิม จูอึน แสดงเป็น มูยอน
เพลงประกอบ

Black Moon (까만달) - ชิน มินอา
My Secret Dream - ยุน โดฮยอน
Fantasy (환상) - จาง แจอิน
Mask Dance (탈춤) - MC Sniper
One day (하루만) - อี จุนกิ
Love Is You (사랑은 그대다) - K.Will
Love and Love (사랑아 또 사랑아) - แบก จียอง
Shout Out (외쳐본다) - อี คีชัน
Mirage (신기루) - ยู ซึงชัน
รางวัล

| ปี | รายการ | รางวัล | ผู้ได้รับรางวัล |
| --- | --- | --- | --- |
| พ.ศ. 2555 | Korean Culture and Entertainment Awards | นักแสดงสมทบชายยอดเยี่ยม | ควอน โอจุง |
| พ.ศ. 2555 | MBC Drama Awards | Best Couple Award | อี จุนกิ และ ชิน มินอา |
| พ.ศ. 2556 | Seoul International Drama Awards | Outstanding Korean Drama Actor | อี จุนกิ |
| พ.ศ. 2556 | Seoul International Drama Awards | ละครโทรทัศน์ยอดเยี่ยม | อารัง ภูตสาวรักนิรันดร์ |
แหล่งข้อมูลอื่น

↑  "อัลบั้ม Ost. Arang And The Magistrate"Sritown แหล่งบันเทิงเกาหลี
↑  "“Tale of Arang″ เก็บถาวร 2016-03-05 ที่ เวย์แบ็กแมชชีนGMA Heart of Asia
↑  "Shin Min A and Lee Jun Ki won the couple award in MBC Drama Awards"Shin Min A Fansite
เรือประจัญบานเทียร์พิทซ์

69°38′50″N 18°48′30″E﻿ / ﻿69.64722°N 18.80833°E﻿ / 69.64722; 18.80833
| --- | --- |

ประวัติ
เยอรมนี
ตั้งชื่อตาม: จอมพลเรือ ฟ็อน เทียร์พิทซ์
อู่เรือ: อู่ทหารเรือ เมืองวิลเฮ็มส์ฮาเฟิน
ปล่อยเรือ: 2 พฤศจิกายน ค.ศ. 1936
เดินเรือแรก: 1 เมษายน ค.ศ. 1939
เข้าประจำการ: 25 กุมภาพันธ์ ค.ศ. 1941
ความเป็นไป: ถูกจมโดยกองทัพอากาศหลวงอังกฤษเมื่อ 12 พฤศจิกายน ค.ศ. 1944
ลักษณะเฉพาะ
ชั้น::  เรือประจันบาญชั้นบิสมาร์ค
ขนาด (ระวางขับน้ำ)::  มาตรฐาน 42,900 ตัน  บรรทุกเต็มที่ 52,600 ตัน
ความยาว::  ที่ผิวน้ำ 241.6 เมตร  ทั้งตัวเรือ 251 เมตร
ความกว้าง::  36 เมตร
กินน้ำลึก::  มาตรฐาน 9.3 เมตร 
ระบบพลังงาน::  160,800 แรงม้า (119,905 กิโลวัตต์)
ระบบขับเคลื่อน::  12 หม้อต้มความร้อนสูง;  3 เพลากังหันไอน้ำ;  ใบจักรสามก้าน
ความเร็ว::  30 กิโลนิวตัน
พิสัยเชื้อเพลิง::  8,870 ไมล์ทะเล ที่ 19 นอต
อัตราเต็มที่::  นายทหารเสธ. 103 นาย  นายทหารรบ 1,962 นาย
ระบบตรวจการและปฏิบัติการ::  FuMO 23
ยุทโธปกรณ์::  เมื่อแรกสร้าง: 8 ปืนใหญ่ ขนาด 38ซม.  12 ปืนใหญ่ ขนาด 15ซม.  16 ปตอ. ขนาด 10.5ซม.  16 ปืนใหญ่ ขนาด 3.7ซม.  12 ปตอ. ขนาด 2ซม.  ปรับปรุงเพิ่ม: 58 ปตอ. ขนาด 2ซม.  8 ท่อยิงตอร์ปิโด ขนาด 53.3ซม.
สิ่งป้องกัน::  เกราะลำเรือหนา 320 มม.  เกราะป้อมปืนหนา 360 มม.  เกราะสะพานเรือหลักหนา 100-120 มม.  เกราะสะพานเรือส่วนบนหนา: 50 มม.
อากาศยาน::  เครื่องบิน Arado Ar 196 จำนวน 4 ลำ
เรือประจัญบานเทียร์พิทซ์ (เยอรมัน: Tirpitz) เป็นเรือประจัญบานลำที่สองในชั้นเรือบิสมาร์ค เข้าประจำการในครีคส์มารีเนอของนาซีเยอรมนีในช่วงสงครามโลกครั้งที่สอง เรือนี้ได้รับการตั้งชื่อตามจอมพลเรือ ฟ็อน เทียร์พิทซ์ ผู้วางรากฐานกองทัพเรือจักรวรรดิเยอรมัน เรือเทียร์พิทซ์เริ่มต่อที่อู่ทหารเรือเมืองวิลเฮ็มส์ฮาเฟิน (Kriegsmarinewerft Wilhelmshaven) เมื่อเดือนพฤศจิกายน ค.ศ. 1936 และขึ้นประจำการในเดือนกุมภาพันธ์ ค.ศ. 1941 โดยมีศักดิ์เป็นเรือผู้น้องของเรือประจัญบานบิสมาร์ค แต่มีระวางน้ำหนักกว่าเรือบิสมาร์คราว 2,000 ตัน ซึ่งนั่นทำให้เรือเทียร์พิทซ์กลายเป็นเรือประจัญบานที่หนักที่สุดที่ชาติในทวีปยุโรปเคยสร้างมา เรือเทียร์พิทซ์ถูกจมลงโดยระเบิดของเครื่องบินอังกฤษเมื่อวันที่ 12 พฤศจิกายน ค.ศ. 1944 บริเวณเกาะสปิตส์เบอร์เกนในมหาสมุทรแอตแลนติก
ดูเพิ่ม

เรือประจัญบานบิสมาร์ค
เรือประจัญบานชาร์นฮอสท์

ระวังสับสนกับ เรือประจัญบานชั้นชาร์นฮอสท์
| --- | --- |
ชาร์นฮอสท์
ประวัติ
เยอรมนี
ชื่อ: ชาร์นฮอสท์
ตั้งชื่อตาม: แกร์ฮาร์ท ฟ็อน ชาร์นฮอสท์
อู่เรือ: อู่ทหารเรือ เมืองวิลเฮ็มส์ฮาเฟิน
ปล่อยเรือ: 15 มิถุนายน ค.ศ. 1935
เดินเรือแรก: 3 ตุลาคม ค.ศ. 1936
เข้าประจำการ: 7 มกราคม ค.ศ. 1939
คำขวัญ: ชาร์นฮอสท์เดินหน้าต่อไปเสมอ
ความเป็นไป: อับปางตรงตำแหน่ง 72°16′N 28°41′E﻿ / ﻿72.267°N 28.683°E﻿ / 72.267; 28.683 ในช่วงยุทธนาวีที่แหลมเหนือ ในวันที่ 26 ธันวาคม ค.ศ. 1943
ลักษณะเฉพาะ
ชั้น::  เรือประจัญบานชั้นชาร์นฮอสท์
ขนาด (ระวางขับน้ำ)::  มาตรฐาน 32,100 ตัน  บรรทุกเต็มที่ 38,100 ตัน
ความยาว::  234.9 เมตร
ความกว้าง::  30 เมตร
กินน้ำลึก::  9.9 เมตร
ระบบพลังงาน::  159,551 แรงม้า
ระบบขับเคลื่อน::  กังหันไอน้ำแบบมีเกียร์ Brown, Boveri & Co จำนวน 3 เครื่อง
ความเร็ว::  31 นอต
พิสัยเชื้อเพลิง::  7,100 ไมล์ทะเล ที่ 19 นอต
อัตราเต็มที่::  นายทหารเสธ. 56 นาย  นายทหารรบ 1,613 นาย
ยุทโธปกรณ์::  9 ปืนใหญ่ ขนาด 28ซม.  12 ปืนใหญ่ ขนาด 15ซม.  14 ปตอ. ขนาด 10.5ซม.  16 ปืนใหญ่ ขนาด 3.7ซม.  12 ปตอ. ขนาด 2ซม.  16 ปตอ. ขนาด 2ซม.  6 ท่อยิงตอร์ปิโด ขนาด 53.3ซม.
เกราะ::  เกราะลำเรือหนา 350 มม.  เกราะป้อมปืนหนา 200-360 มม.  เกราะสะพานเรือหนา 50-105 มม.
อากาศยาน::  เครื่องบิน Arado Ar 196 จำนวน 3 ลำ
อุปกรณ์สนับสนุนการบิน::  แคทะพัลต์ส่งเครื่องบิน จำนวน 1 เครื่อง
เรือประจัญบานชาร์นฮอสท์ (เยอรมัน: Scharnhorst) เป็นเรือประจัญบานลำแรกในชั้นชาร์นฮอสท์ เข้าประจำการในครีคส์มารีเนอของนาซีเยอรมนีในช่วงสงครามโลกครั้งที่สอง เรือนี้ได้รับการตั้งชื่อตามแกร์ฮาร์ท ฟ็อน ชาร์นฮอสท์ เรือชาร์นฮอสท์เริ่มต่อที่อู่ทหารเรือเมืองวิลเฮ็มส์ฮาเฟิน (Kriegsmarinewerft Wilhelmshaven) เมื่อเดือนมิถุนายน ค.ศ. 1935 และขึ้นประจำการในเดือนมกราคม ค.ศ. 1939 โดยมีศักดิ์เป็นเรือผู้พี่ของเรือประจัญบานกไนเซอเนา เรือชาร์นฮอสท์ถูกจมลงในช่วงยุทธนาวีที่แหลมเหนือ โดยเรือประจัญบานสหราชอาณาจักร เอชเอ็มเอส ดยุกออฟยอร์ก เมื่อวันที่ 26 ธันวาคม ค.ศ. 1943
ดูเพิ่ม

เรือประจัญบานกไนเซอเนา
เรือดำน้ำชั้นดอลฟิน

ชั้นเรือดำน้ำกองทัพเรืออิสราเอล
ระวังสับสนกับ เรือดำน้ำชั้นโดแฟงแห่งราชนาวีเนเธอร์แลนด์
| --- | --- |
ดอลฟิน เรือของกองทัพเรืออิสราเอล (ค.ศ. 2010)
ภาพรวมชั้น
ผู้สร้าง::  โฮวัลด์ทสแวร์เค-ด็อยท์เชอแวฟท์ (HDW)
ผู้ใช้งาน::   กองทัพเรืออิสราเอล
ก่อนหน้าโดย::  ชั้นแกล
ราคา::  600 ล้านยูโร (ค.ศ. 2016) ต่อหน่วย
เสร็จแล้ว::   ดอลฟิน (แปลว่า "โลมา")  เลวีอาธาน (แปลว่า "วาฬ" หรือเลวีอาธาน)  เทคูมาห์ (แปลว่า "คืนชีพ")  ทานิน (แปลว่า "จระเข้" หรือแทนนิน)  ราฮัฟ (แปลว่า "อลังการ" หรือราหับ) 
ใช้การอยู่::  5 ลำ (ติดตั้งอีก 1 ลำ) (สั่งเพิ่ม 3 ลำ)
ลักษณะเฉพาะ
ประเภท::  เรือดำน้ำดีเซล-ไฟฟ้า
ขนาด (ระวางขับน้ำ)::  ชั้นดอลฟิน 1: พื้นน้ำ 1,640 ตัน, ดำน้ำ 1,900 ตัน  ชั้นดอลฟิน 2: พื้นน้ำ 2,050 ตัน, ดำน้ำ 2,400 ตัน
ความยาว::  57.3 ม. (188 ฟุต) สำหรับดอลฟิน 1  68.6 ม. (225 ฟุต) สำหรับดอลฟิน 2
ความกว้าง::  6.8 ม. (22 ฟุต)
กินน้ำลึก::  6.2 ม. (20 ฟุต)
ระบบขับเคลื่อน::  ดีเซลไฟฟ้า, 3 ดีเซล, 1 เพลา, 4,243 แรงม้าเพลา (3,164 กิโลวัตต์)
ความเร็ว::  ชั้นดอลฟิน 1: 20 นอต (37 กิโลเมตรต่อชั่วโมง; 23 ไมล์ต่อชั่วโมง)  ชั้นดอลฟิน 2: เกิน 25 นอต (46 กิโลเมตรต่อชั่วโมง; 29 ไมล์ต่อชั่วโมง)
ทดสอบความลึก::  อย่างน้อย 350 ม. (1,150 ฟุต)
อัตราเต็มที่::  เพิ่มเติม 35 + 10 นาย
ระบบตรวจการและปฏิบัติการ::  ระบบการรบเอสทีเอ็น แอตลัส ไอเอสยูเอส 90-55
ยุทโธปกรณ์::  ท่อยิงตอร์ปิโด 533 มม. (21.0 นิ้ว) 6 ท่อ  ท่อยิงตอร์ปิโดขนาดเส้นผ่านศูนย์กลาง 650 มม. (26 นิ้ว) 4 ท่อ
หมายเหตุ::  เว้นแต่จะระบุไว้ คุณสมบัติที่ระบุไว้เป็นของรุ่นดั้งเดิมที่ไม่รองรับระบบขับเคลื่อนที่ไม่ใช้อากาศจากภายนอกในคริสต์ทศวรรษ 1990
เรือดำน้ำชั้นดอลฟิน (ฮีบรู: הצוללות מסדרת דולפין; อังกฤษ: Dolphin-class submarine) เป็นเรือดำน้ำดีเซล-ไฟฟ้าที่สร้างโดยโฮวัลด์ทสแวร์เค-ด็อยท์เชอแวฟท์ อาเก (HDW) ในคีล ประเทศเยอรมนี สำหรับกองทัพเรืออิสราเอล เรือลำแรกของชั้นนี้มีพื้นฐานมาจากเรือดำน้ำชั้น 209 ของเยอรมันที่ส่งออกเท่านั้น แต่มีการปรับเปลี่ยนและขยายขนาด ซึ่งเรือดำน้ำชั้นย่อยอย่างดอลฟิน 1  มีขนาดใหญ่กว่าแบบ 212 ของกองทัพเรือเยอรมันเล็กน้อยในด้านความยาวและขนาด เรือดำน้ำที่ติดตั้งระบบขับเคลื่อนที่ไม่ใช้อากาศจากภายนอก (AIP) รุ่นใหม่สามลำมีลักษณะคล้ายกับเรือดำน้ำแบบ 212 ในด้านความทนทานใต้น้ำ แต่ยาวกว่า 12 เมตร (39 ฟุต) หนักเกือบ 500 ตันในการทำให้เคลื่อนที่ใต้น้ำ และมีลูกเรือที่มากกว่าทั้งแบบ 212 หรือแบบ 214
ส่วนชั้นดอลฟิน 2 เป็นเรือดำน้ำที่ใหญ่ที่สุดที่สร้างขึ้นในประเทศเยอรมนี นับตั้งแต่สงครามโลกครั้งที่สอง ซึ่งเรือดำน้ำชั้นดอลฟินเป็นยานพาหนะเดี่ยวที่ราคาแพงที่สุดในกองกำลังป้องกันอิสราเอล เรือดำน้ำชั้นดอลฟินได้เข้ามาแทนที่เรือดำน้ำชั้นแกลรุ่นเก่า ซึ่งเข้าประจำการในกองทัพเรืออิสราเอลตั้งแต่ปลายคริสต์ทศวรรษ 1970 เรือดำน้ำชั้นดอลฟินแต่ละลำสามารถบรรทุกตอร์ปิโดและขีปนาวุธร่อนติดเรือดำน้ำ (SLCM) ป๊อปอายเทอร์โบรวมกันได้มากถึง 16 ลูก ขีปนาวุธร่อนมีระยะอย่างน้อย 1,500 กม. (930 ไมล์) และเชื่อกันอย่างแพร่หลาย ว่าได้ติดตั้งหัวรบนิวเคลียร์ 200 กิโลตันที่บรรจุพลูโทเนียมได้ถึง 6 กิโลกรัม (13 ปอนด์) หากเป็นจริงอย่างหลังนี้ ก็จะช่วยให้อิสราเอลสามารถใช้การตอบโต้ด้วยอาวุธนิวเคลียร์ไกลฝั่งได้
แหล่งข้อมูลอื่น

FAS: Israel: Submarines
อำมาตย์

อำมาตย์  คือ ข้าราชการ ข้าเฝ้า ขุนนาง (มาจากคำว่า อมาตย์) ที่ปรึกษาชั้นผู้ใหญ่ที่มีความสำคัญและใกล้ชิดกับพระมหากษัตริย์ คอยถวายความเห็นแด่พระมหากษัตริย์เพื่อให้ทรงมีพระบรมราชวินิจฉัย เคยใช้เป็นยศพลเรือน
ในรัชสมัยพระบาทสมเด็จพระมงกุฎเกล้าเจ้าอยู่หัวใช้เป็นคำเรียกตำแหน่งข้าราชพลเรือน จัดเป็น 3 ชั้น คือ รองอำมาตย์ อำมาตย์ มหาอำมาตย์ ชั้นหนึ่งมี 3 คือ เอก โท ตรี แต่ชั้นมหาอำมาตย์มีสูงขึ้นไปอีกชั้นหนึ่ง คือ มหาอำมาตย์นายก เป็นชั้นพิเศษ ยศดังกล่าวนี้ถูกเลิกใช้ เมื่อมีการเปลี่ยนแปลงการปกครอง พ.ศ. 2475
ที่ปรึกษาชั้นผู้ใหญ่ที่มีความสำคัญและใกล้ชิดกับพระราชาเช่น
สมุหนายก มีหน้าที่ ผู้ว่าราชการแทนพระมหากษัตริย์บริหารแผ่นดิน
สมุหพระกลาโหม ควบคุมเกี่ยวกับทางทหารทั่วประเทศ
มหาดเล็ก และ ราชครู
ยศข้าราชการพลเรือน

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |

| ยศ | มหาอำมาตย์นายก | มหาอำมาตย์เอก | มหาอำมาตย์โท | มหาอำมาตย์ตรี | มหาอำมาตย์จัตวา | อำมาตย์เอก | อำมาตย์โท | อำมาตย์ตรี | รองอำมาตย์เอก | รองอำมาตย์โท | รองอำมาตย์ตรี | ว่าที่รองอำมาตย์ตรี | ราชบุรุษ |  |
| RTCSS | Maha Am-mat Nayok | Maha Am-mat Ek | Maha Am-mat Tho | Maha Am-mat Tri | Maha Am-mat Chattawa | Am-mat Ek | Am-mat Tho | Am-mat Tri | Rong Am-mat Ek | Rong Am-mat Tho | Rong Am-mat Tri | Wa-thi Rong Ammat Tri | Ratcha Bu-rut |  |
| อักษรย่อ | ไม่มี | ม.อ.อ. | ม.อ.ท. | ม.อ.ต. | ม.อ.จ. | อ.อ. | อ.ท. | อ.ต. | ร.อ.อ. | ร.อ.ท. | ร.อ.ต. | ว่าที่ ร.อ.ต. | ร.บ. |  |
| Anglicised version | Field Marshal | General | Lieutenant General | Major General | Brigadier  (not obtainable anymore)  Senior Colonel | Colonel | Lieutenant Colonel | Major | Captain | Lieutenant | Second Lieutenant | Second Lieutenant | Officer Cadet |  |
| UK equivalent | Field Marshal | General | Lieutenant General | Major General | Brigadier | Colonel | Lieutenant Colonel | Major | Captain | Lieutenant | Second Lieutenant | Second Lieutenant | Officer Cadet |  |
ดูเพิ่ม

ยศข้าราชการทหารและพลเรือนของสยาม
คำสั่งคอมมิสซาร์

หน้าแรกของคำสั่งคอมมิสซาร์, ลงในเดือน มิถุนายน ค.ศ. 1941
คำสั่งคอมมิสซาร์ (เยอรมัน: Kommissarbefehl) เป็นคำสั่งที่ได้ถ่ายทอดโดยกองบัญชาการทหารสูงสุดเยอรมัน (OKW) เมื่อวันที่ 6 มิถุนายน ค.ศ. 1941 ภายหลังปฏิบัติการบาร์บารอสซา โดยชื่ออย่างเป็นทางการคือแนวทางสำหรับการปฏิบัติต่อเจ้าหน้าที่ผู้ตรวจการทางการเมือง (Richtlinien für die Behandlung politischer Kommissare) เป็นการสั่งกองทัพเวร์มัคท์ว่า เมื่อได้ทำการจับกุมตัวเจ้าหน้าที่ผู้ตรวจการทางการเมือง (คอมมิสซาร์) ของโซเวียตมาแล้วก็ให้ทำการประหารชีวิตโดยการยิงเป้าแบบชุดทีมในข้อหาเป็นผู้บังคับหรือปลูกฝังในอุดมการณ์ยิว-บอลเชวิกในกองกำลังทหาร
ตามคำสั่งดังกล่าว นักโทษทั้งหมดที่ได้ถูกระบุว่าเป็น "บอลเชวิกอย่างเต็มตัวหรือปฏิบัติหน้าที่เป็นผู้แทนของอุดมการณ์บอลเชวิก" สมควรถูกประหารชีวิต
อันโดรเมด้า ชุน

อันโดรเมด้า ชุน (ญี่ปุ่น: アンドロメダ星座の瞬; โรมาจิ: Andoromeda no Shun) ตัวละครหลักจากการ์ตูนเรื่องเซนต์เซย่า เป็นน้องชายของฟีนิกซ์ อิคคิ และเป็นน้องชายต่างแม่ของ เพกาซัส เซย่า มีหน้าตาคล้ายผู้หญิง มีอุปนิสัยเรียบร้อย มีจิตใจอ่อนโยนและเกลียดชังการต่อสู้ เดิมทีชุนจะต้องถูกส่งตัวไปฝึกวิชาที่เกาะเดธควีนซึ่งได้ชื่อว่าเป็นดินแดนนรกบนดิน ดังนั้นอิคคิจึงขอเสนอตัวไปเกาะเดธควีนแทน ดังนั้น ชุนจึงได้ไปฝึกวิชาที่เกาะอันโดรเมด้า โดยมีซิลเวอร์เซนต์ เซเฟอุส ไดดาลอส (ในภาคอนิเมะคือ เซเฟอุส อัลบีโอเร่) เป็นอาจารย์ฝึกสอนวิชา
บทบาท > ภาคศึกอัศวินแห่งแอสการ์ด

ในขณะที่ มิซาร์ ซิด ก็อดวอริเออร์แห่งแอสการ์ดที่กำลังจะทำร้ายอาเทน่า ชุนก็ปรากฏตัวขึ้นพร้อมกับเซย่าในชุดคลอธใหม่ ชุนได้ตามเข้าไปต่อสู้กับซิดในป่า และสามารถไล่ต้อนจนซิดต้องเป็นฝ่ายล่าถอยไป เมื่อได้ฟังเรื่องราวทั้งหมดจากปากของเฟลียร์ น้องสาวของฮิลด้าผู้ต้องการกำจัดอาเทน่าเพื่อครอบครองโลก ชุนและพวกเซย่าก็รีบเดินทางไปที่ดินแดนแอสการ์ด ในขั้วโลกเหนือ โดยต้องรวบรวมโอดีนแซฟไฟร์จากก็อดวอริเออร์ทั้ง 7 มาใช้ทำลายแหวนทองคำที่ครอบงำฮิลด้า เพื่อช่วยโลกจากการถูกน้ำท่วมให้ได้ภายในเวลาครึ่งวัน
หลังจากที่แยกไปคนละทางกับพวกเซย่า ชุนก็พบกับ มีเม ก็อดวอริเออร์ผู้ใช้พิณเป็นอาวุธ เสียงพิณของมีเม ทำให้ชุนมองเห็นภาพลวงตา และไม่สามารถใช้โซ่ทำอะไรเขาได้ ชุนจึงตัดสินใจถอดชุดคลอธ และปล่อยท่า "เนบิวล่าสตอร์ม" ใส่มีเม แต่มันก็ไม่ได้ระคายผิวของเขาแม้แต่น้อย ส่วนมีเมที่ตั้งใจจะเผด็จศึก ก็ใช้ท่า "สตริงเกอร์เรเควียม" โจมตีใส่ชุน ในขณะที่กำลังจะถูกปลิดชีพ อิคคิก็ได้ปรากฏตัวขึ้น และเข้าต่อสู้กับมีเมแทนชุน
หลังจบการต่อสู้ของอิคคิและมีเม ชุนก็จำต้องทิ้งอิคคิที่ได้รับบาดเจ็บสาหัสไว้แล้วรีบไปต่อ เมื่อไปถึงปราสาทวัลฮาร่า เขาก็ได้พบกับ มิซาร์ ซิด อีกครั้ง หลังจากเคยได้ประมือกันมาแล้วครั้งหนึ่งที่แซงก์ชัวรี่ ขณะต่อสู้ ชุนได้ถูกท่า "ไวกิ้งไทเกอร์คลอว์" และ "บลูอิมพัลส์" ของซิด เล่นงานจนแทบจะไม่มีแรงยืนขึ้นมาอีก แต่หลังจากได้ยินเสียงของอิคคิที่ส่งผ่านมาทางคอสโม ชุนก็พยุงตัวลุกขึ้นมาอีกครั้ง เขาถอดชุดคลอธออก และระเบิดพลังคอสโมปล่อยเนบิวล่าสตอร์มออกไป ฝ่ายซิดที่โดนเนบิวล่าสตอร์มเข้าอย่างจัง ก็ถึงกับลอยกระเด็นและหมดสติไป เวลาเดียวกันนั้น ชุนก็เพิ่งจะเห็นว่าไชน่านอนล้มอยู่ข้างๆ ไชน่าบอกกับชุนว่าให้รีบเก็บโอดีนแซฟไฟร์ของซิดแล้วรีบไปต่อซะ ทว่าได้มีชายอีกผู้หนึ่งออกมาขวางทาง เขาคือ อัลกอร์ บั๊ด พี่ชายฝาแฝดผู้เป็นเงาของซิดนั่นเอง ชุนที่อ่อนล้าจากการต่อสู้กับซิด ไม่สามารถต่อกรกับบั๊ดได้เลย แต่ในเวลานั้น อิคคิก็ได้เข้ามาช่วยชุนอีกครั้ง และอาสาที่จะต่อสู้กับบั๊ดเอง
ในที่สุดก็อดวอริเออร์ทั้ง 7 ก็ถูกกำจัดจนหมด เมื่อเข้าต่อสู้กับฮิลด้า ชุนและพรรคพวกก็ได้เอาตัวเองเป็นโล่ป้องกันให้เซย่า จนเซย่าสามารถปลุกชุดเกราะโอดินโร้บ และใช้ดาบบัลมัง ทำลายแหวนทองคำของฮิลด้าได้สำเร็จ
บทบาท > ภาคศึกเจ้าสมุทรโพไซดอน

ในศึกเจ้าสมุทรโพไซดอนนั้น ชุนได้ลงไปยังวิหารใต้สมุทรพร้อมกับพวกเซย่าเพื่อช่วยเหลืออาเทน่าที่ยอมเสียสละตนเข้าไปอยู่ในเสาเมนเบรดวินเนอร์ ชุนได้เขาต่อสู้กับสคิวเลอร์ อิโอ มารีนเนอร์ผู้ปกป้องเสาค้ำสมุทรแปซิฟิกใต้ ผู้ซึ่งมีท่าไม้ตายเป็นสัตว์ร้าย 6 ชนิด ได้แก่ อินทรี หมาป่า ผึ้งนางพญา งู ค้างคาวและหมี อีโอใช้ท่าไม้ตายทั้ง 6 โจมตีชุนซึ่งไม่สามารถใช้ท่าโรลลิ่งดีเฟนส์ในการป้องกันตัวได้ อย่างไรก็ตาม เมื่ออิโอใช้ท่าทั้ง 6 โจมตีชุนอีกครั้ง ชุนก็สามารถรับมือและโจมตีกลับอิโอได้ เมื่อท่าไม้ตายทั้ง 6 ของอิโอถูกชุนทำลายลงแล้ว อิโอจึงใช้ท่าไม้ตายสุดท้าย นั่นคือ ท่าบิ๊กทอร์นาโด โจมตีใส่ชุน แต่ชุนก็ไม่ได้ตอบโต้กลับเนื่องจากไม่คิดจะเอาชีวิตอิโออยู่แล้ว ดังนั้น ชุนจึงใช้เพียงโซ่รัดตัวอิโอเอาไว้ ในขณะที่ชุนกำลังใช้กระบอง 2 ท่อนของชุดคล็อธไลบร้าเพื่อทำลายเสาค้ำสมุทรแปซิฟิกใต้ อิโอได้กระโดดเข้าขัดขวางทำให้ตัวเองโดนกระบอง 2 ท่อนเข้าไปด้วย เสาค้ำสมุทรแปซิฟิกใต้ได้พังทลายลง และอิโอก็จบชีวิตลงไปพร้อมกัน โดยก่อนที่อิโอจะตายนั้น ได้เตือนชุนว่า ถ้าหากชุนยังใจอ่อนกับคู่ต่อสู้ ชุนเองจะต้องเป็นฝ่ายตายในสักวัน
หลังจากนั้น ชุนได้เดินทางไปยังเสาค้ำมหาสมุทรแอนตาร์กติก ชุนได้เห็นเพกาซัส เซย่า และซิกนัส เฮียวกะนอนสลบอยู่ จึงสงสัยว่าใครเป็นผู้ลงมือกับทั้ง 2 คน ในขณะนั้นเอง ริมนาเดส คาสะผู้ปกป้องเสาค้ำสมุทรแอนตาร์กติก ซึ่งมีความสามารถแปลงร่างเป็นคนที่สำคัญของคู่ต่อสู้ได้นั้น ได้แปลงร่างเป็นฟินิกซ์ อิคคิโดยหวังจะโจมตีชุนในเวลาเผลอ ในขณะที่ชุนเกือบหลงกลนั้น โซ่อันโดรเมด้าได้เกิดปฏิกิริยาเตือนว่าอิคคิที่ปรากฏต่อหน้าชุนนั้นเป็นศัตรู ชุนจึงสามารถรอดจากการโจมตีของคาสะได้ อย่างไรก็ตาม ด้วยความใจอ่อนของชุนนั่นเอง จึงทำให้ชุนไม่สามารถโจมตีคาสะที่เปลี่ยนร่างเป็นอิคคิได้ ชุนจึงโดนคาสะเล่นงาน โจมตีจนสลบไป หลังจากนั้นคาสะจึงถูกกำจัดลงโดยอิคคิตัวจริง
ชุนเดินทางมายังเสาค้ำสมุทรแอตแลนติกใต้ ซึ่งผู้ปกป้องเสาค้ำสมุทรแห่งนี้ คือ ไซเรน โซเรนท์ ผู้ที่สามารถล้มทอรัส อัลเดบารันที่ประเทศญี่ปุ่นได้นั่นเอง ในการต่อสู้โซเรนท์ได้ทำลายโซ่อันโดรเมด้าของชุน ดังนั้น ชุนจึงใช้ เนบิวล่าสตอร์ม จนสามารถล้มโซเรนท์ลงได้ พร้อมทั้ง ทำลายเสาค้ำสมุทรแอตแลนติกใต้ลงในที่สุด หลังจากนั้น ชุนจึงเดินทางไปช่วยพวกเซย่าในการรับมือกับโพไซดอน จนกระทั่งโพไซดอนโดนอาเทน่ากักขังวิญญาณลงในคนโทได้อีกสำเร็จอีกครั้งหนึ่ง
บทบาท > ภาคศึกเทพเจ้าฮาเดส

ในศึกสงครามศักดิ์สิทธิ์นั้น ชุนรับรู้ถึงสิ่งผิดปกติที่เกิดขึ้นภายในแซงทัวรี่ ดังนั้น ชุนจึงเดินทางมายังแซงทัวรี่ และได้พบกับแอเรียส ชิออนเคียวโกคนก่อนที่ฟื้นคืนชีพมาด้วยพลังของเทพเจ้าฮาเดส พร้อมกับพวกเซย่า ชิออนได้อธิบายถึงสาเหตุที่พวกตนต้องคืนชีพมาเพื่อต้องการปลุกคล็อธแห่งอาเทน่าเพื่อใช้ในการต่อสู้กับฮาเดสนั่นเอง หลักจากชิออนได้ปลุกชุดคล็อธแห่งอาเทน่าแล้ว ได้ฝากให้พวกเซย่านำไปให้อาเทน่า โดยให้ตามพวกไอโอเลียซึ่งล่วงหน้าไปก่อนแล้ว
ชุนได้ปลุกพลังเอทเซนต์ (eight sense) ขึ้นมาจึงสามารถเดินทางไปยังยมโลกทั้งที่ยังคงมีชีวิตอยู่ได้ ในยมโลกนั้นพวกเซย่าต่างกระจัดกระจายกันไป โดยชุนเดินทางไปพร้อมกับเซย่า ข้ามแม่น้ำอาราคอนซึ่งมีสเป็คเตอร์ชารอนเป็นผู้รักษาฝั่งแม่น้ำ ภายหลังจากการข้ามแม่น้ำอาราคอนได้แล้วนั้น ชุนและเซย่าได้เดินทางไปยังวิหารตัดสินโทษซึ่งรูเน่เป็นผู้ดูแลอยู่ อย่างไรก็ตาม รูเน่โดนหมัดมายาของเจมินี่ คาน่อนโจมตีโดยไม่รู้ตัว ดังนั้น ชุนและเซย่าจึงสามารถเดินทางต่อไป ที่ขุมนรกที่ 2 นั้น ชุนและเซย่าเดินได้เผชิญหน้ากับสฟิงค์ ฟาโรห์ สเป็คเตอร์ผู้รักษาด่านขุมนรกที่ 2 ในระหว่างการต่อสู้นั้น ไลร่า โอฟี่่ ซิลเวอร์เซนต์ก็ปรากฏตัวขึ้นและได้กำจัดสฟิงค์ ฟาโรห์ลงในที่สุด
หลังจากนั้น โอฟี่ได้วางแผนให้ชุนและเซย่าซ่อนตัวในหีบดอกไม้และนำไปเข้าเฝ้าฮาเดส ณ ขุมนรกที่ 8 เพื่อหาทางลอบสังหารฮาเดส แต่แผนทั้งหมดเกิดล้มเหลวเพราะโดนราดาแมนทีสจับได้ และสังหารโอฟี่ และฮาเดสได้เข้าสิงร่างของชุน อย่างไรก็ตาม อาเทน่าได้ขับไล่ดวงวิญญาณของฮาเดสที่สิงร่างชุนในภายหลัง
ชุนและพวกเซย่าเดินทางไปยังเอลิเชี่ยน โดยได้ร่วมกันต่อสู้กับเทพมรณะ ทานาทอสและเทพนิทรา ฮิบนอส จนสามารถสังหารเทพเจ้าทั้ง 2 ลงได้ หลังจากนั้น พวกชุนได้เดินทางต่อไปยังที่เก็บร่างของฮาเดสและเข้าต่อสู้กับฮาเดส โดยได้ร่วมมือกับอาเทน่ารวบรวมพลังคอสโมทั้งหมดและโค่นเทพเจ้าฮาเดสลงได้ในที่สุด